text: 治心腹積聚，久症癖塊，大如杯碗、黃膽宿食，朝起嘔吐，肢滿上氣，時時腹脹，心下堅結，上乘搶心，傍攻兩脅，十種水病，八種痞塞，翻胃吐逆，飲食噎塞，五種淋疾，九種心痛，積年食不消化，或瘧痰連年不瘥，及療一切諸風，身體頑痹，不知痛癢，或半身不遂，或眉發墮落，及療七十二種風，三十六種遁屍疰忤及癲癇，或婦人諸疾，斷緒不生，帶下淋瀝，五邪煩心，憂愁思慮，意思不樂，飲食無味，月水不調，及腹中一切諸疾，有似懷孕，連年屢月，羸瘦困憊，或歌或哭，如有所使，俱服此藥，無不除癒。